Na temelju članka 6. Uredbe o kriterijima, mjerilima i postupcima financiranja i ugovaranja programa i projekata od interesa za opće dobro koje provode udruge (Narodne novine br. 26/15) i članka 21. Pravilnika o financiranju javnih potreba Općine Klis, načelnik Općine Klis donosi



**Odluku o raspisivanju**

**JAVNOG POZIVA ZA FINANCIRANJE JAVNIH POTREBA OPĆINE KLIS U 2017. GODINI**

(1) Općina Klis poziva udruge koje su programski usmjerene na rad u području razvoja sporta, kulture i civilnog društva da se prijave na financijsku podršku projekata i programa koji doprinose razvoju javnih potreba Općine Klis.

(2) Udruge sukladno ovom Natječaju mogu prijaviti program i/ili projekt za sljedeća prioritetna područja:

* Sport,
* kultura,
* civilno društvo.

(3) Prioriteti temeljem kojih će se utvrditi prednost prijavljenog projekta/programa su:

**Prioriteti** za dodjelu sredstava:

* jačanje kapaciteta udruga mladih;
* jačanje kapaciteta udruga za rad sa slijedećim skupinama: djeca, osobe treće životne dobi, nezaposleni, branitelji Domovinskog rata;
* jačanje kapaciteta udruga koje provode projekte koji pridonose ciljevima Strategije razvoja općine Klis (2014.-2020.) te povećanja turističke ponude
* razvijanje inovativnih usluga OCD-a (organizacije civilnog društva)
* stručno osposobljavanje i zapošljavanje

Od interesa za Općina Klis smatrat će se programi stručno utemeljeni i vođeni, visoke razine kvalitete,

kreativni i inovativni, naglašeno ekonomični, koji se odvijaju u kontinuitetu, koji doprinose kvaliteti i

raznovrsnosti na čitavom području Općine Klis te Općinu Klis stavljaju u nacionalni ili europski kontekst.

(4) Prijavu projekta na Javni natječaj može podnijeti udruga koja je upisana u Registar udruga i djeluje najmanje jednu godinu u Republici Hrvatskoj zaključno s danom objave Javnog poziva, koja je programski usmjerena na rad u području navedenih društvenih djelatnosti što je razvidno iz ciljeva i popisa djelatnosti u statutu udruge, koja je upisana u Registar neprofitnih organizacija i vodi transparentno financijsko poslovanje u skladu s propisima o računovodstvu neprofitnih organizacija i koja je ispunila ugovorne obveze prema Općini Klis te svim drugim davateljima financijskih sredstava iz javnih izvora.

(5) Prijava na Javni poziv mora sadržavati sljedeću dokumentaciju:

1. Obrasce prijave koji moraju biti točno i u cijelosti popunjeni i ovjereni, i to:

* Opis programa ili projekta,
* Proračun programa ili projekta,
* Izjava o nepostojanju dvostrukog financiranja,
* Izjava o točnosti i istinitosti podataka
* Izjava o partnerstvu – ako je primjenjivo
* Izjava o nekažnjavanju
* Životopis voditelja programa/projekta
* Kontrolni popis dokumenata i priloga za provjeru 2017.

2. Obrasci financijskog izvještavanja po završetku programa ili projekta:

* Opisno izvješće o provedenom programu ili projektu,
* Financijsko izvješće provedenog programa ili projekta.

 3. Dokaz o registraciji (može ispis stranice iz Registra udruga)

Po odobrenju programa/projekta, potrebno dostaviti:

1. Potvrdu izdanu od strane Ministarstva financija – Porezne uprave da su podmireni svi doprinosi te

plaćen porez;

2. Potvrda o predaji/zaprimanju Financijskog izvještaja za 2016. godinu (predaja do 28. veljače 2017.)

(6) Rok za podnošenje prijedloga projekata i programa je 30 dana, a završava 13. veljače 2017. godine.

 (7) Prijedlozi projekata dostavljaju se isključivo na propisanim obrascima, koji su dostupni na mrežnim stranicama Općine Klis ([www.klis.hr](http://www.klis.hr) ).

 (8) Natječajnu dokumentaciju treba poslati preporučeno poštom, putem dostavljača ili osobno (predaja na protokol Jedinstvenog upravnog odjela Općine Klis) na sljedeću adresu:

**Općina Klis, Iza Grada 2, 21 231 Klis**

Uz naznaku **„Natječaj za javne potrebe Općine Klis – ne otvarati“**

 (9) Razmatrat će se samo projekti koji su pravodobno prijavljeni, te koji u cijelosti zadovoljavaju propisane uvjete Javnog poziva.

 (10) Ocjenjivanje prijavljenih projekta ili programa, donošenja odluke o financiranju projekata ili programa i vrijeme potpisivanja ugovora s udrugama čiji su projekti ili programi prihvaćeni za financiranje mora biti dovršeno u roku od 60 dana, računajući od zadnjeg dana za dostavu prijava programa ili projekta.

 (11) Sva pitanja vezana uz ovaj Javni poziv mogu se postaviti telefonom: 021/240-292 ili slanjem upita na adresu elektronske pošte: info@klis.hr

KLASA: 021-05/17-01/01

URBROJ: 2180/03-01/17-26

Klis, 13. siječnja 2017. godine

 NAČELNIK

Jakov Vetma